
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 26 mai 2010               

Pl.x 250/2010                     


                                                                  AVIZ
asupra propunerii legislative pentru completarea art.10 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional
           În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă pentru completarea art.10 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, trimisă cu adresa nr. Pl. x 250 din 3 mai  2010 şi înregistrată cu nr. 31/399 din 5 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 26 mai 2010.
Propunerea legislativă are ca obiect de reglementare completarea art. 10 din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, în sensul exceptării de la aplicarea acestor prevederi a personalului din cadrul Ministerului Apărării Naţionale care participă la misiuni în afara teritoriului ţării.
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1530 din 21 decembrie 2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât având în vedere că dispoziţiile art. 10 alin.(1) din Legea nr. 329/2009 au avut un caracter tranzitoriu (perioada octombrie - decembrie 2009), rezultă că măsura de reducere a cheltuielilor de personal, în medie cu 15, 5 % lunar, a fost deja aplicată. Drept urmare, propunerea legislativă a rămas fără obiect de reglementare.
           În raport cu obiectul şi conţinutul reglementării, propunerea legislativă face parte din categoria legilor organice. 
               PREŞEDINTE,                                                      SECRETAR,

                Daniel BUDA                                               Gabriel ANDRONACHE
Consilier, Ciprian Bucur

